เทศบัญญัติเทศบาลตำบลพญาขันเทศบัญญัติเทศบาลตำบลพญาขันเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลพญาขันอำเภอเมืองพัทลุง จังหวัดพัทลุงพ.ศ. ๒๕๕๖ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลพญาขันโดยความเห็นชอบของสภาเทศบาลตำบลพญาขัน และผู้ว่าราชการจังหวัดพัทลุงจึงตราเทศบัญญัติขึ้นไว้ ดังต่อไปนี้ข้อ๑ เทศบัญญัตินี้ เรียกว่า เทศบัญญัติเทศบาลตำบลพญาขันเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลพญาขัน อำเภอเมืองพัทลุง จังหวัดพัทลุง พ.ศ.๒๕๕๖ข้อ๒[๑] เทศบัญญัตินี้ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวม ในท้องที่ตามข้อ ๓ข้อ๓ ในเทศบัญญัตินี้แนวเขตควบคุมอาคาร หมายความว่า พื้นที่ในบริเวณด้านเหนือ จดแนวเขตผังเมืองรวมเมืองพัทลุง ที่เริ่มต้นจากหลักเขตเทศบาลเมืองพัทลุงจังหวัดพัทลุง หลักเขตที่ ๕ ไปทางทิศตะวันออกเฉียงใต้ บรรจบกึ่งกลางคลองควนแร่บริเวณคลองควนแร่ บรรจบกับคลองสาน ด้านตะวันออก จดคลองสานฝั่งตะวันตก ด้านใต้จดคลองควนแร่ ฝั่งตะวันออก แนวเขตเทศบาลเมืองพัทลุง จังหวัดพัทลุงโรงเรียนควนมะพร้าว วัดควนมะพร้าว ด้านตะวันตก จดหลักเขตเทศบาลเมืองพัทลุงจังหวัดพัทลุง หลักเขตที่ ๖ เป็นเส้นตรงจนจดหลักเขตเทศบาลเมืองพัทลุงจังหวัดพัทลุง หลักเขตที่ ๕ทั้งนี้ตามแผนที่ท้ายเทศบัญญัตินี้ข้อ๔ ให้กำหนดพื้นที่บางส่วนในเขตเทศบาลตำบลพญาขัน อำเภอเมืองพัทลุง จังหวัดพัทลุงภายในบริเวณแนวเขตควบคุมอาคาร เป็นบริเวณห้ามก่อสร้างอาคารชนิด และประเภทดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ ตามบัญชีท้ายเทศบัญญัตินี้ และโรงงานบำบัดน้ำเสียรวมของชุมชน(๒)สถานที่บรรจุก๊าซ และสถานที่เก็บก๊าซ ตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิง เพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)โรงแรมตามกฎหมายว่าด้วยโรงแรม(๕)สถานบริการตามกฎหมายว่าด้วยสถานบริการ(๖)อาคารพาณิชยกรรมประเภทอาคารขนาดใหญ่ แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗)อาคารอยู่อาศัยประเภทอาคารชุดหรือหอพักข้อ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับ ให้ได้รับการยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคาร ชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๗ อาคารที่ได้รับอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๘ ให้นายกเทศมนตรีตำบลพญาขันรักษาการตามเทศบัญญัตินี้ประกาศ ณ วันที่ ๙สิงหาคม พ.ศ. ๒๕๕๖สุวัฒน์ เสมาทองนายกเทศมนตรีตำบลพญาขัน[เอกสารแนบท้าย]๑. บัญชีท้ายเทศบัญญัติเทศบาลตำบลพญาขัน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลพญาขันอำเภอเมืองพัทลุง จังหวัดพัทลุง พ.ศ. ๒๕๕๖๒. แผนที่ท้ายเทศบัญญัติเทศบาลตำบลพญาขัน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลพญาขันอำเภอเมืองพัทลุง จังหวัดพัทลุง พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๕ กันยายน ๒๕๕๖โชติกานต์/ผู้ตรวจ๘ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๒๑ ง/หน้า ๖๓/๑๙ กันยายน ๒๕๕๖